ডান্স

ডান্স () শব্দটির বাংলা অর্থ 'বোকা', 'নির্বোধ', 'হাঁদারাম' বা 'কেবলরাম'। এটি সাধারণত সেই ব্যক্তির উদ্দেশ্যেই ব্যবহার করা হয়, যার শেখার ক্ষমতা কম অর্থাৎ স্বল্পবুদ্ধিসম্পন্ন ব্যক্তি এবং তাকে উপহাস কালে বলা হয়ে থাকে। রিচার্ড স্ট্যানিহার্স্টের ব্যুৎপত্তি বা শব্দতত্ত্ব অনুসারে, ত্রয়োদশ শতাব্দীর স্কটিশ ধর্মতত্ত্ববিদ এবং দার্শনিক জন ডানস্ স্কোটাসের নাম থেকে শব্দটির উৎপত্তি হয়েছে। 

 ডান্স ক্যাপ 
থাম্ব|আনুমানিক ১৯০৬ খ্রিস্টাব্দের মঞ্চস্থ একটি ছবি - ক্লাসে ডান্স ক্যাপ পরিহিত ছোট বালক
alt=1828 engraving showing a boy standing on a stool wearing a dunce cap with the ears of an ass.|থাম্ব|১৮২৮ খ্রিস্টাব্দে খোদাই করা এক ছবিতে দেখা যাচ্ছে যে, একটি ছেলে গাধার কান লাগানো টুপি পরে টুলের উপর দাঁড়িয়ে আছে

ডান্স ক্যাপ, যা ডান্স হ্যাট, ডান্সের ক্যাপ বা ডান্সের টুপি নামে ( বাংলায় প্রচলন - গাধার টুপি) পরিচিত, সেটি আকারে একরকমের সূঁচালো অর্থাৎ শঙ্কু আকৃতির কাগজের টুপি। পূর্বে ইউরোপ এবং মার্কিন যুক্তরাষ্ট্রের স্কুলগুলিতে - বিশেষ করে ঊনিশ শতকের এবং বিশ শতকের গোড়ার দিকে - (শৃঙ্খলার এক উপাদান হিসাবে ব্যবহারে) এমন শিশুদের পরানো হত, যারা শ্রেণীকক্ষে স্বাভাবিক কাজ বিঘ্নিত করত বা বিশৃঙ্খলা সৃষ্টি করত বা যারা শিক্ষনীয় বিষয় অনুধাবনে সময় নিত।  ঊনিশ শতকে, কেউ কেউ এটিকে অবমাননাকর বলে মনে করেন। ১৮৩১ খ্রিস্টাব্দে, শিশুপাঠ্যের লেখক সিডনি ব্যাবকক ডান্স ক্যাপকে অবমাননাকর এবং অত্যন্ত কঠোর হিসাবে বর্ণনা করেন। এবং ১৮৯৯ খ্রিস্টাব্দে, মার্কিন ইতিহাসবিদ অ্যালিস মোর্স আর্ল এটিকে অন্যান্য ধরণের স্কুল শৃঙ্খলার সাথে তুলনা করে তিনি একে অবমাননাকর এবং পুরানো পন্থা বলে মনে করেন। বিশ শতকের গোড়ার দিকে এটি অপ্রীতিকর হয়ে ওঠে।  তবে, উত্তর আমেরিকার কিছু স্কুল ১৯৫০ এর দশকের শেষের দিকেও ক্যাপ পরানোর অনুমতি দিয়ে আসছিল।  আধুনিক  শিক্ষাশাস্ত্রে, ডান্স ক্যাপে মতো শাস্তি প্রদানের জনপ্রিয়তা হারিয়ে গেছে। ১৯২৭ খ্রিস্টাব্দে প্রকাশিত এক 'শিক্ষাগত গবেষণা বুলেটিন'-এর এক সম্পাদকীয়তে বলা হয় যে, "ছড়ি" এবং "টুপি"র সাধন বিশেষভাবে সফল হয়নি ... আমাদের মতে বর্জনই সমস্যার সমাধান। ... উচ্চমানের শিক্ষাবৃত্তি লাভ সেই সকল শিক্ষার্থীদের লাভ সম্ভব হয় না যাদের কৌতূহল তাদের শিক্ষকেরা দমন করেন। উচ্চমানের শিক্ষাবৃত্তি পেতে গেলে তাদের কৌতূহলকে উদ্দীপিত করতে হবে এবং সেই উদ্দীপনা জাগ্রত করার জন্য সহানুভূতি অপরিহার্য।"  Quoted in 

অক্সফোর্ড ইংলিশ ডিকশনারি (তৃতীয় সংস্করণ) অনুসারে ষোড়শ শতকের মাঝামাঝি সময়ে (duns হতে dunce) ডানস শব্দটির উদ্ভব। ওই সময়ে মানবতাবাদীরা ত্রয়োদশ শতকের স্কটিস ধর্মতত্ত্ববিদ জন ডানস্ স্কোটাসের অনুসারীদের 'হাস্যকর পণ্ডিত' (আসলে 'বোকা' বা 'নিরেট') চিহ্নিত করে 'শিক্ষার শত্রু' বলে উপহাস করেন। ,  ডানস ক্যাপ বা টুপির এক চিত্র প্রথম দ্য নিউ ইংল্যান্ড প্রাইমার-এর ১৭২৭ খ্রিস্টাব্দের সংস্করণে দেখানো হয়,  এবং ডান্সের ক্যাপ শব্দটি ১৭৯১ খ্রিস্টাব্দের প্রথম দিকে লিপিবদ্ধ করা হয়।  সাহিত্যে এই শব্দটির প্রথম ব্যবহার ১৮৪০ খ্রিস্টাব্দে চার্লস ডিকেন্সের দ্য ওল্ড কিউরিওসিটি শপ- এ হয় এবং এটি ধারাবাহিকভাবে প্রকাশিত হয়েছিল। স্কোটাস স্পষ্টত বিশ্বাস করতেন যে, টুপি মস্তিষ্কে জ্ঞান সঞ্চার করবে, এবং তার অনুসারীরা অপ্রীতিকর হওয়ার কয়েক শতাব্দী আগে, এটি ছিল বুদ্ধিমান ব্যক্তির সামাজিক পরিচয়ের প্রতীক। 

ছাত্রকে মূর্খ বা গর্দভের সাথে দেখাতে ডান্স ক্যাপটিকে গাধার সাথে যোগ করে চিত্রিত করা হয়। ১৯০০ খ্রিস্টাব্দের গোড়ার দিকে এক পাঠ্যপুস্তকে খোদাই করা একটি চিত্রে "আঠারো শতকের" এক শ্রেণীকক্ষে কাঠের গাধার উপর বসে থাকা একটি শিশুকে দেখানো হয়েছে, যাকে গাধার কানযুক্ত ডান্স ক্যাপ (গাধার টুপি) পরা ছিল।  

'স্প্যানিশ ইনকুইজিশন' তথা রোমান ক্যাথলিক ধর্মীয় বিচারের তদন্তের সময় পাপী এবং অনুতপ্তদের জন্য কাগজের তৈরি অনুরূপ টুপি যা ক্যাপিরোট নামে পরিচিত, ব্যবহারের নির্দেশ দেওয়া হয়। 

মন্তব‍্য
ভিক্টোরিয়ান যুগের গোড়ার দিকে শিক্ষাব্যবস্থায়, যেসব শিশু সংখ্যা বা অক্ষর শেখার ক্ষেত্রে সমস্যায় পড়ত, অথবা যারা পড়াশোনায় বিঘ্ন সৃষ্টি করত, তাদের শাস্তি হিসেবে ডানস টুপি পরতে বাধ্য করা হত। । শিক্ষায় শারীরিক শাস্তি বিধানসহ ডান্স ক্যাপ পরানোর মত মানসিক নির্যাতনের প্রথা আজকাল আর উপযুক্ত নয়। ২০১৬ খ্রিষ্টাব্দ নাগাদ, আনুমানিক ১২৮টি দেশ স্কুলে শারীরিক শাস্তি নিষিদ্ধ করেছিল, যার মধ্যে প্রায় সমগ্র ইউরোপ এবং দক্ষিণ আমেরিকা এবং পূর্ব এশিয়ার বেশিরভাগ দেশ অন্তর্ভুক্ত ছিল। প্রায় ৬৯টি দেশ এখনও স্কুলে শারীরিক শাস্তির অনুমতি দেয়, যার মধ্যে রয়েছে মার্কিন যুক্তরাষ্ট্রের কিছু অংশ এবং আফ্রিকা ও এশিয়ার অনেক দেশ।

 আরো দেখুন 

 ক্যাপিরোট
 বোকার টুপি
 টুপির ধরণগুলির তালিকা
 সানবেনিতো
 টিনের ফয়েল টুপি
 ফ্রান্সে গাধা

 তথ্যসূত্র 

বিষয়শ্রেণী:মানবাধিকার লঙ্ঘন
বিষয়শ্রেণী:শিশু নির্যাতন
বিষয়শ্রেণী:মোচাকৃতি টুপি
বিষয়শ্রেণী:শিক্ষার ইতিহাস